A Seishin Sportegyesület VI. Nyári Edzőtáborának kiírása
OSU! Tisztelt Tagok!


A tábor szervezője: 
· SEISHIN Non-Profit Közhasznú Sportegyesület
Felelős vezetője, elérhetősége: 
· Shihan Horpácsik György 5. Dan
· Tel.: +36-20/322-52-43
· [bookmark: _GoBack]Email: tabor@seishindojo.hu
A program pontos helye edzések tekintetében: 
· 2364 Ócsa, Alsópakony u. 7/h. Magyar Honvédség Ludovika Zászlóalj Kiképzőbázis (GPS koordináták: 47 19.5315, 19 18.1145) - az útirány leíráshoz illetve a térképhez katt ide!!!
A program tervezett időpontja: 
· 2017. július 24-én 12:00 órától július 30-én 12:00 óráig (hétfő - vasárnap)
· A szálláshelyre való beérkezés 2017. július 24-én 14:00 óráig!
Szállás biztosítása: 
· A MH LZ Kiképzőbázis szálláshelyein, kulturált és kényelmes körülmények között.
A sportfoglalkozások helyszínei: 
· Szabadtéri edzések, terepedzés, erdei edzés, rossz időben a gyerekek sátor alatt vagy hangárban edzhetnek!
Részvétel költségei: 
· Szállással, étkezéssel, napi háromszori edzéssel plusz egy tábor pólóval együtt:
· Gyerekeknek: 25.000,-Ft/fő
· Felnőtteknek: 27.000,-Ft/fő
· Napi részvételi díj esetén 6.000 Ft/fő, étkezés nélkül 3.500,-Ft/fő, külön pólórendelés esetén a költsége 3.000,-Ft/ db.
· Családi kedvezményre személyenként 1.500,-Ft/főre van lehetőség!

Programok: 
24-én, hétfőn: 14:00 óráig beérkezés a központi szálláshelyre (Ócsa, MH LZ Kiképzőbázis), 12:00 - 14:00 óra közötti folyamatos létszám egyeztetés és regisztráció a klubvezetők által előzetesen leadott jelentkezések alapján. A regisztrációt követően tábor megnyitása, a jelenlévő és edzéseket vezető oktatók bemutatása, pontos program és házirend ismertetés. 
Első tréning: 15:00 - 16:30 óra közötti összevont edzés az alakuló téren és a Bázis területén. 19:00 órától vacsora a kijelölt helyen, továbbá este fakultatív időtöltés, ismerkedés, beszélgetés, társasjátékozás, egyéb elfoglaltság takarodóig - 22:00 óráig. 
Figyelem az első étkezés a nyitó napon csak vacsora lesz!!!!
Naponta 3 edzés kerül lebonyolításra különféle instruktorok segítségével, elsősorban a meghívott klubok Vezetőinek részvételével.
Első edzés: 7:00 - 8:00 óra között osztott csoportokban. 
Második edzés: 10:30-12:00 óra között osztott csoportokban. 
Harmadik edzés: 15:30 órától 17:30 óráig összevont, illetve osztott csoportokban a meghívott instruktoroktól függően. 
Nem kizárt, hogy éjszakai tréninget is elrendel a tábor vezetése! 
Több meghívott Harcművész látogatja meg rendezvényünket! Részletek folyamatosan. 
Reggeli 8:00 órától, ebéd 12:00 órától, vacsora 19:00 órától. Takarodó minden este 22:00 órakor. 
A zárónap estélyén, július 29-án vacsora, majd utána Sayonara Party lesz kifulladásig - ameddig az erőnlétünk bírja! Tábor elhagyása július 30-én (vasárnap) 12:00 óráig. 
A további tematikát a táborban ismertetem rugalmasan az előző táborokhoz hasonlóan. 
Az étkezés mellett természetesen ásványvíz, tea lesz a tábor lakói számára, de üdítőitalokat hozz magaddal igényed szerint. Hozhatsz magaddal társasjátékot, focilabdát, tollas ütőt labdával, ártengot, pingpongasztalt, egyéb játékot!
Szükséges hozni: Karate Do Gi-t - ha van legalább kettőt -, tréningruhát, egyéb laza ruházatot, amiben erőnléti és más funkcionális edzést is tudsz végezni, melegebb ruházatot az esetleges hűvösebb idő figyelembevételével, valamint tisztálkodási felszerelést, további ágynemű huzatot, vagy esetleg hálózsákot. 
Klubvezetők! 
Mivel katonai objektum területén leszünk ezért a beléptetés nagyon szigorú! Kérlek, hogy a tanítványok és hozzátartozóknak hívd fel a figyelmét az alábbi adatok megadására a korábbi gyakorlattal megegyezően: gépkocsid, motorkerékpárod forgalmi rendszámát, típusát és színét, valamint a gépkocsi/motor utasai nevét, személyi igazolvány számát - az itt elérhető adatlap kitöltésével - küldd el légy szíves a majorosne.marcsi@gmail.com email címre!

Továbbá 15.000 Ft/ fő részvételi előleget 2017. július 20-án 24.00 óráig juttasd el hozzám vagy a Klub számla számára! Az előleget Klub név és létszám megjelölésével, "tábor díj" közlemény feltüntetésével egy összegben az alábbi számla számra is utalhatod: 
· Számlatulajdonos: Seishin Sportegyesület OTP Bank: 11720049-20000868
Klubonkénti pólók méreteinek megadását küld el  FONTOS 2017.július 15-ig  ( a beszerzés és a legyártás miatt)  az alábbi email címre: polok@seishindojo.hu 
ELSŐDLEGES LÉTSZÁMOT KÉRNÉK  A KLUBVEZETŐKTŐL, tekintettel arra, hogy a tábor létszám befogadása véges! 




Köszönöm! 


OSU! 


Tisztelettel és Sportbaráti Üdvözlettel:
Shihan Horpácsik György 5. Dan
Elnök
SEISHIN NON-PROFIT KÖZHASZNÚ
SPORTEGYESÜLET
1181 Budapest, Havanna utca 65. V./17.
levelezési cím:1237 Budapest, Őrgébics u. 2.
+36-20-322-52-43
www.seishindojo.hu

